cyanic-selkie/wikianc huggingface dataset:
உடலியக்க மருத்துவம்
இம்மருத்துவம் வாழ்வின் தரத்தை அறியவும் கூடுதலாக்கவும் ஆய்வு செய்கிறது. இயக்கத்தை மேம்படுத்த, காயங்களை தவிர்த்திட, அடிபடும்போது காயத்தின் தீவிரத்தைக் குறைத்தல், ஊனத்தைச் சரிசெய்ய மற்றும் ஊனமுற்றவர் மீளவும் தமது வாழ்க்கைத்தரத்தை பெற்றிட வேண்டிய மருத்துவமுறைகளை குறித்து இம்மருத்துவம் அமைந்துள்ளது. அப்போது எழும் உடல் மற்றும் உளவியல், சமூகநலம் குறித்தும் கவனத்தில் கொள்கிறது. இம்மருத்துவமுறையில் இயங்கு மருத்துவர்கள், நோயாளிகள்/வாடிக்கையாளர்கள், பிற மருத்துவர்கள், குடும்பங்கள், நலம்விரும்பிகள் மற்றும் சூழ்ந்துள்ள சமூகம் முதன்மை பங்கு வகிக்கின்றனர். இயன்முறை மருத்துவம் (physical medicine) என்பது நவீன உலகில் வளர்ந்து வரும் ஒரு சிறந்த சிறப்பு மருத்தவ துறை & மருத்துவ முறையாகும்.
விளக்கம்
thumb|இயக்கு அசைவு உடற்பயிற்சி பிசியோதெரபி என்பது சக்தி மற்றும் இயக்கங்கள் (உயிர்-இயக்கவியல் அல்லது நுண்ணுயிரியல்), கையேடு சிகிச்சை, உடற்பயிற்சி சிகிச்சை மற்றும் எலெக்ட்ரோதெரபி ஆகியவற்றைப் பயன்படுத்துவதன் மூலம் குறைபாடுகளை சரிசெய்து, நோயாளிகளின் இயக்கம் மற்றும் செயல்பாட்டை ஊக்குவிப்பதன் மூலம் இது இணைந்த ஆரோக்கியமான மருத்துவ முறை ஆகும். நோயாளிகளின் உடல் பரிசோதனை, நோய் கண்டறிதல், முன்கணிப்பு மற்றும் உடல் பயிற்சி சிகிச்சை மூலம் நோயாளியின் உயிர் தரத்தை மேம்படுத்துவதற்கு இயன்முறை மருத்துவம் பயன்படுத்தப்படுகிறது.
இயன்முறை மருத்துவம் - கல்வி
இயன்முறை சிகிச்சை கல்வி ஒரு மருத்துவ கல்வி ஆகும். இது தசைகள், உடல் திறன் விளையாட்டு, நரம்பியல், காயம் பாதுகாப்பு, குழந்தைகள் நலன், இதயவியல் நுரையீரல், வயது மூப்பு, எலும்பியல், பெண்கள் ஆரோக்கியம், மற்றும் சிறுநீரகம் போன்ற பல சிறப்பு அம்சங்களைக் கொண்ட தொழில்முறைக் கல்வி. இது குறிப்பாக நரம்பியல் மற்றும் மறுவாழ்வுத் துறையில் வேகமாக வளர்ந்துவரும் சிகிச்சை முறை ஆகும். இயன்முறை மருத்துவத்தை வழங்குபவர் '''இயன்முறை மருத்துவர் (Physiatrist - Physical Medicine & Rehabilitation Specialist, Physiotherapist) ஆவார்.
முதுகலைப் படிப்பு-இரண்டு வருடங்கள்:
இயன்முறை சிகிச்சைக்கான எலும்பியல், நரம்பியல், இதயவியல், உடல் திறன் விளையாட்டு, பெண்ணோயியல்
இயன்முறை சிகிச்சைக்கான முனைவருக்கான படிப்பு
இது இயன்முறை சிகிச்சை ஆராய்ச்சிப் படிப்பு மற்றும் இயன்முறை சிகிச்சை தத்துவப் படிப்பாகும் (ஆங்கிலம்:PhD in PHYSIOTHERAPY). இது இயன்முறை சிகிச்சையைத் வளர்ச்சிக்கும், புதிய தத்துவ முறை உருவாக வழிவகுக்கிறது.
சில இயன்முறை சிகிச்சைக்கான கல்லூரிகள்
Adhiparasakthi College of physiotherapy, Melmaruvathur Tamilnadu, India
புனர்வாழ்வு
புனர்வாழ்வு என்பது நோயுற்ற பிறகு பயிற்சி மற்றும் சிகிச்சையின் மூலம் உடல், மனது மற்றும் சமூக அடிப்படையில் ஆரோக்கியமான அல்லது சாதாரண வாழ்க்கைக்கு ஒருவரை மீட்டெடுப்பதற்கான நடவடிக்கை. இதில் இயன்முறை மருத்துவம் பெரும் பங்கு வகிக்கிறது.
வெளி இணைப்புகள்
பகுப்பு:உடற் பயிற்சி பகுப்பு:உடல்நலம்
எறிதட்டுச் சுடுதல்
உயிருள்ள பறவைகளை இதில் இலக்காக வைத்து சுடுவதற்கு 1921-ல் ஐக்கிய இராச்சியத்தில் தடை விதிக்கப்பட்டதால், பறவைகளுக்குப் பதிலாக தட்டுகளை காற்றில் எறிந்து சுடும் வழக்கம் தோன்றியது. இப்போதும்கூட, இலக்கை "பேர்டு" (bird, பறவை) என்றும், இலக்கை தாக்கிவிட்டால் அதனை "கில்" (kill, கொல்லப்பட்டது) என்றும், தவறவிட்ட இலக்குகளை "பேர்டு அவே" (bird away, பறவை பறந்துவிட்டது) என்றும் தான் குறிப்பிடுவர்; இலக்குகளை காற்றில் எறியும் இயந்திரத்தை இன்றும்கூட "ட்ராப்" (trap, கூண்டு / எறிப்பொறி) என்று தான் சொல்கின்றனர்.
துணை வடிவங்கள்
எறிதட்டுச் சுடுதலில் குறைந்தது 20 வெவ்வேறு வடிவங்கள் இருந்தாலும், மூன்று ஒழுங்கு படுத்தப்பட்ட வடிவங்கள்  உள்ளன.
விளையாடும் தட்டுகள்
மற்ற வடிவங்களில் பொதுவாக நிர்ணயித்த  இலக்குகளை மட்டுமே பயன்படுத்துகையில், இந்த வடிவ ஆட்டத்தில் எதுவும் இலக்காக ஆகலாம். பல வகையான எறிதடங்கள், கோணங்கள், வேகங்கள், உயரங்கள், மற்றும் தூரங்களில் (இருந்து) இலக்குகள் வீசப்படும். இதனால் உண்மையான வேட்டையாடல் அனுபவத்தை செயற்கையாக செயல்படுத்த முடியும். இதை ஆங்கிலத்தில் "ஸ்போர்ட்டிங் க்லேஸ்" (sporting clays) என்பர்.
நேர் எறிதட்டு சுடுதல்
சுடுநருக்கு முன்னால், 15 மீ தொலைவில் வைக்கப்பட்டிருக்கும், ஒன்று அல்லது அதற்குமேலான எறிப்பொறியில் (ட்ராப்) இருந்து, ஒற்றையாகவோ அல்லது இரட்டையாகவோ இலக்குகள் எறியப்படும். பொதுவாக, பல்வேறு வேகங்கள், கோணங்கள், மற்றும் உயரங்களில், சுடும்-நிலையங்களில் இருந்து தள்ளிப்போகும் வகையில், தட்டுகள் வீசப்படும். இதை ஆங்கிலத்தில் "ட்ராப் ஷூட்டிங்" (trap shooting) என்பர்.
பக்கவாட்டு எறிதட்டு சுடுதல்
உத்தேசமாக 40 மீ விட்டம் கொண்ட, ஒரு அரைவட்டத்தின், இரு முனைகளிலும் இரண்டு எறிப்பொறிகளில் இருந்து, ஒற்றையாகவோ அல்லது இரட்டையாகவோ இலக்குகள் எறியப்படும். இதை ஆங்கிலத்தில் "ஸ்கீட் ஷூட்டிங்" (skeet shooting) என்பர்.
பகுப்பு:குறிபார்த்து சுடும் போட்டிகள் பகுப்பு:எறிதட்டுச் சுடுதல்
சமஸ்திபூர் மாவட்டம்
சமஸ்திபூர் மாவட்டம், இந்திய மாநிலமான பீகாரின் மாவட்டங்களில் ஒன்று. இதன் தலைமையகம் சமஸ்திபூரில் உள்ளது. இந்த மாவட்டம் 2904 km² பரப்பளவில் அமைந்துள்ளது. இங்கு 27,16,929 மக்கள் வசிக்கின்றனர்.
பொருளாதாரம்
2006ஆம் ஆண்டில், ஒன்றிய அரசு ஒரு கணக்கெடுப்பை வெளியிட்டது. அதில் பொருளாதாரத்தில் பிந்தங்கிய 250 மாவட்டங்கள் பட்டியலிடப்பட்டன. இந்த மாவட்டமும் அந்த பட்டியலில் இடம் பெற்றிருப்பதால், இதுவும் பொருளாதாரத்தில் பிந்தங்கிய மாவட்டங்களுக்கான ஒன்றிய அரசின் நிதியைப் பெறுகிறது.
அரசியல்
இந்த மாவட்டம் சமஸ்தீபூர், உஜியார்பூர் ஆகிய மக்களவைத் தொகுதிகளுக்கு உட்பட்டது.
இணைப்புகள்
பகுப்பு:சமஸ்திபூர் மாவட்டம் பகுப்பு:பீகார் மாவட்டங்கள்
துறைநீலாவணை
மேற்கோள்கள்
பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
திருவிசநல்லூர் விஸ்வநாதசுவாமி கோயில்
திருவிசநல்லூர் விஸ்வநாதசுவாமி கோயில் தமிழ்நாட்டில் தஞ்சாவூர் மாவட்டம், திருவிசநல்லூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் ஒன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் விஸ்வநாத சுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. புரட்டாசி மாதம் நவராத்திரி திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
விரிவு விகிதம்
மூடப்பட்ட ஒரு கொள்கலனில் போதுமான அளவு திரவம் ஆவியாக்கப்பட்டால், அழுத்தம் உருவாக்கப்பட்டு கலனில் விரிசல் ஏற்படும் வாய்ப்பு ஏற்படும். எனவே கலனுடன் அழுத்தநீக்க அடைப்பிதழ்கள், நிவாரண போக்குக் குழாய்கள் முதலியனவற்றைப் பயன்படுத்தவேண்டும்.
திரவமாக்கப்பட்ட மற்றும் கடுங்குளிர் பொருளின் சுற்றுப்புற காற்றின் வெப்பநிலைக்கும் கொதிநிலைக்கும் இடையிலான விரிவு விகிதம்,
புற இணைப்புகள்
பகுப்பு:கடுங்குளிரியல்
கியூபா நாட்டுப்பண்
யுத்தத்துக்கு தயாரான பயாமோ மக்களே (El Himno de Bayamo ) என்பது கியூபாவின் நாட்டுப்பண் ஆகும். இப்பாடல் முதலில் 1868 இல் ஸ்பெயினுக்கு எதிராக நடந்த பயோமோ போரின்போது பாடப்பட்டது. போரில் கலந்துகொண்ட பெட்டரோ (முழுப் பெயர் பெட்ரோ ஃபிலிப்ஃபிகூரடோ ) என்பவரால் இயற்றப்பட்ட பாடல் இது. லா பாயாமிசா என்று அழைக்கப்படும் இந்தப் பாடலுக்கு 1867 இல் இசையமைக்கப்பட்டது.
வரலாறு
1868 ஆம் ஆண்டு அக்டோபர் 10 அன்று பயோமா நகரில் இருந்து ஸ்பெயின் நாட்டு அலுவலர்கள் கியூப படைகளிடம் சரண்டைந்தனர். இந்த வெற்றியைக் கொண்டாடி ஆடிப்பாடிய மக்கள், தாங்கள் இசைந்த்த மெட்டுக்கு பாடல்வரிகளை எழுதிதித் தரும்படி பெருச்சோவிடம் கேட்க, உடனே அவர் குதிரை சேணத்தில் அமர்ந்தபடியே அந்த மெட்டுக்கு பாடல் எழுதினார். இந்தப்பாடல் தற்போது அதிகாரப்பூர்வமாக உள்ள பாடலைவிட நெடியதாக இருந்தது. இது நடந்த இரு ஆண்டுகளுக்குப்பின் இவர் ஸ்பானியர்களிடம் பிடிபட்டு சுட்டுக் கொல்லப்பட்டார். இவரை சுட்டுக்கொல்லும்படி ஆணையிருவதற்கு சில நொடிகளுக்கு முன்புகூட இந்தப்பாடலை உரக்கப்பாடினார்.. அதிகாரப்பூர்வமாக 1902 இல் கியூபாவின் நாட்டுப்பண்ணாக இப்பாடல் ஏற்கப்பட்டது. 1959 ஆண்டு புரட்சிக்கு பின்னரும், இப்பாடலை கியூபா தக்க வைத்து கொண்டது, இப்பாடலின் துவக்கத்தில்வரும் அறிமுக இசையை கியூபா இசையமைப்பாளர் அன்டோனியோ ரோட்ரிக்ஸ்-ஃபெரர் வடிவமைத்தார்.
வரிகள்
உண்மையில் இந்தப் பாடல் ஆறு பத்திகளைக் கொண்டிருந்தது. பாடலின் இறுதி நான்கு பத்திகளில் ஸ்பெயின் எதிர்ப்பு வரிகள் இடம்பெற்றிருந்தன. இதனால் அவை நீக்கப்பட்டன. தற்போது முதல் இரண்டு பத்திகள் மட்டும் நாட்டுப்பண்ணாகப் பாடப்படுகிறது.
மேற்கோள்கள்
பகுப்பு:நாட்டுப்பண்கள் பகுப்பு:கியூபா
கொல்லம்
கொல்லம் (மலையாளம்:കൊല്ലം), இந்தியாவின் கேரள மாநிலத்தில் அமைந்துள்ள கொல்லம் மாவட்டத்தில் இருக்கும் ஒரே மாநகராட்சி ஆகும்.
இது இந்தியாவின் மலபார் கடற்கரையில் இலட்சத்தீவுக் கடல் எல்லையில் உள்ள ஒரு பண்டைய துறைமுகம் மற்றும் நகரமாகும். இது மாநிலத் தலைநகர் திருவனந்தபுரத்திலிருந்து வடக்கே 71 கிமீ (44 மைல்) தொலைவில் உள்ளது. இந்த நகரம் அஷ்டமுடி ஏரி மற்றும் கல்லடா ஆற்றின் கரையில் உள்ளது. இது கொல்லம் மாவட்டத்தின் தலைமையகமாகும். கேரளாவின் நான்காவது பெரிய நகரமான கொல்லம் முந்திரி பதப்படுத்துதல் மற்றும் தென்னை நார் உற்பத்திக்கு பெயர் பெற்றது. இது கேரளாவின் உப்பங்கழியின் தெற்கு நுழைவாயில் மற்றும் ஒரு முக்கிய சுற்றுலா தலமாகும்.
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 1 மீட்டர் (3 அடி) உயரத்தில் இருக்கின்றது.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 361,441 மக்கள் இங்கு வசிக்கின்றார்கள். இவர்களில் 49% ஆண்கள், 51% பெண்கள் ஆவார்கள். கொல்லம் மக்களின் சராசரி கல்வியறிவு 82% ஆகும், இதில் ஆண்களின் கல்வியறிவு 84%, பெண்களின் கல்வியறிவு 80% ஆகும். இது இந்திய தேசிய சராசரி கல்வியறிவான 59.5% விட கூடியதே. கொல்லம் மக்கள் தொகையில் 11% ஆறு வயதுக்குட்பட்டோர் ஆவார்கள்.
ஆதாரங்கள்
பகுப்பு:கேரளாவிலுள்ள மாநகரங்கள் பகுப்பு:கொல்லம் மாவட்டத்தில் உள்ள ஊர்களும் நகரங்களும் பகுப்பு:பண்டைய இந்திய நகரங்கள்  பகுப்பு:கொல்லம் மாவட்டத்திலுள்ள சுற்றுலாத் தலங்கள்
கஹூட்!
கஹூட்! (Kahoot!) விளையாட்டு அடிப்படையிலான கற்றல் தளமாகும், பள்ளிகள் மற்றும் பிற கல்வி நிறுவனங்களில் கல்வி தொழில்நுட்பமாக பயன்படுத்தப்படுகிறது."கஹூட்ஸ்", பயனர் உருவாக்கிய பலதேர்வு வினாடி வினாக்களை இணைய உலாவி அல்லது கஹூட் வழியாகப் பயனர்கள் பயன்படுத்த இயலும். இது வளரறி மதிப்பீட்டிற்காக மாணவர்களின் அறிவுத்திறன்களை அறிவதர்காகவோ அல்லது வழக்கமான கற்றல் செயல்பாடுகளில் இருந்து விலகி மாணவர்களுக்கு புதிய அனுபவம் கிடைப்பதற்காகவும் பயன்படுத்தப்படுகிறது. பொது அறிவு வினாக்களுக்கும் இது பயன்படுத்தப்படுகிறது. இந்தத் தளமானது ஊபிளாஷ், சாக்ரடிவ், குவிஸ்லெட் போன்ற பிற தொழில்நுட்பக் கற்றல் கருவிகளைப் போலவே உள்ளது.
வரலாறு மற்றும் வளர்ச்சி
கஹூட்! 2012 இல் ஜோஹன் பிராண்ட், ஜேமி ப்ரூக்கர் மற்றும் மோர்டன் வெர்ஸ்விக் ஆகியோரால் நோர்வே அறிவியல் மற்றும் தொழில்நுட்ப பல்கலைக்கழகத்தின் கூட்டுத் திட்டத்தில் நிறுவப்பட்டது. பேராசிரியர் ஆல்ஃப் இங்கே வாங் உடன் இணைந்து இதனை நிறுவினர், பின்னர் நோர்வே தொழிலதிபர் ஆஸ்மண்ட் ஃபுருசெத் அவர்களுடன் இணைந்தார். கஹூட்! மார்ச் 2013 இல் SXSWedu இல் அறிவிக்கப்பட்டது.பொதுமக்களுக்கான இதன் சோதனைப் பதிப்பு  செப்டம்பர் 2013 இல் வெளியிடப்பட்டது.
விளையாட்டின் முடிவில், மேடைப் பீடத்தில் முதல் மூன்று மதிப்பெண் எடுத்தவர்கள் இயங்குபடம் மூலமாக சிறப்பிக்கப்படுவார்கள்.பங்கேற்பாளர்கள் தங்கள் அனுபவத்தின் அடிப்படையில் கஹூட்டை மதிப்பிடலாம்.
2021 இல், கஹூட்! உலகளவில் Clever Inc. இன் வரம்பை விரிவுபடுத்த ஒற்றைப் புகுபதிகை நவீன கற்றல் தளமான கிளவர் இங்க்-ஐ $500 மில்லியனுக்கு வாங்குவதாக அறிவித்தது.
சான்றுகள்
பகுப்பு:கல்வி நுட்பவியல்
கரியப்பன அள்ளி
கரியப்பனஅள்ளி (Kariappanahalli) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643634. இது பள்ளிப்பட்டி ஊராட்சிக்கு உட்பட்ட ஒரு கிராமம் ஆகும்.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 14 கிலோமீட்டர் தொலைவிலும், பென்னாகரத்தில் இருந்து 21 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'02.5"N 78°28'35.5"E ஆகும்.
ராபர்ட் ஈ. லீ
ராபர்ட் எட்வர்ட் லீ (Robert Edward Lee, ஜனவரி 19, 1807-அக்டோபர் 12, 1870) 19ஆம் நூற்றாண்டில் அமெரிக்காவைச் சேர்ந்த இராணுவத் தளபதியும் பொறியியலாளரும் ஆவார். 32 ஆண்டுகளாக ஐக்கிய அமெரிக்க இராணுவத்தில் பணி புரிந்தார். மெக்சிக-அமெரிக்கப் போரில் அதிகாரியாக இருந்தார். அமெரிக்க உள்நாட்டுப் போரில் கூட்டமைப்பு படையில் தளபதியாக பணியாற்றினார்.
பகுப்பு:அமெரிக்க உள்நாட்டுப் போர் பகுப்பு:அமெரிக்கப் போர் வீரர்கள் பகுப்பு:1807 பிறப்புகள் பகுப்பு:1870 இறப்புகள் பகுப்பு:ஆங்கில அமெரிக்கர்கள்
மான் கீ அவாசு பிரதிக்யா
மான் கீ அவாசு பிரதிக்யா (Mann Kee Awaaz Pratigya) என்பது ஓர் இந்திய தொலைக்காட்சித் தொடராகும், இது ஸ்டார் பிளஸில் ஒளிபரப்பப்பட்டது. இந்தத் தொடர் 7 டிசம்பர் 2009 இல் திரையிடப்பட்டது மற்றும் 27 அக்டோபர் 2012 அன்று முடிவடைந்தது. இதில் பூஜா கோர் மற்றும் அர்ஹான் பெல் ஆகியோர் நடித்திருந்தனர். தொடரின் புதிய பதிப்பு மான் கீ ஆவாசு பிரதிக்யா 2 15 மார்ச் 2021 அன்று ஸ்டார் பாரத் மற்றும் உத்ஸவ் பாரத் (யுகே/ஐரோப்பா மட்டும்) டைரக்டர்ஸ் குட் புரொடக்ஷன்ஸ் மூலம் தயாரிக்கப்பட்டது.
கதை
தன் உரிமைக்காக போராட எந்த எல்லைக்கும் போகும் ஒரு பெண்ணான பிரதிக்யாவின் கதை இது. அலகாபாத்தில் பரவலாக அறியப்பட்ட தாக்கூர் குடும்பத்தைச் சேர்ந்தவர் கிருஷ்ணா. கிருஷ்ணாவின் தந்தை சஜ்ஜன் சிங் ,தாக்கூர்ஸ் பாரம்பரியம் மற்றும் மூடநம்பிக்கையில் ஆழமாக வேரூன்றியுள்ள ஒரு நபராவார்.இதற்கு நேர்மாறாக, சக்சேனா குடும்பம் பாரம்பரியமானது, ஆனால் அவர்கள் முற்போக்கு சிந்தனை கொண்டவர்கள். அவர்களின் மகள்களான பிரதிக்யா மற்றும் ஆருசி ஆகியோர் கல்வி கற்பதில் ஆர்வம் உடையவர்கள். கிருஷ்ணா தாக்கூர் மற்றும் பிரதிக்யா சக்சேனா இணை ஆரம்பத்தில் பொருந்தவில்லை என்றாலும் இறுதியில் காதலிக்கிறார்கள்.
கிருஷ்ணன், பிரதிக்யாவினால் இரகசியாமக ஈர்க்கப்படுகிறார், அவன் அவளை திருமணம் செய்யும்படி கட்டாயப்படுத்துகிறான். பிரதிக்யாவைப் பாதுகாக்க, அவளுடைய சகோதரர் ஆதர்ஷ் கிருஷ்ணனின் சகோதரி கோமலை மணக்கிறார். ப்ரதிக்யா தனது திருமணத்தில் விருப்பமில்லாமல் இருக்கிறார், ஆனால் காலப்போக்கில் அவள் கிருஷ்ணனின் உண்மையான அன்பை உணர்ந்தாள்.
கிருஷ்ணனின் சகோதரர் சக்தி, அவரது மனைவி கேசரின் மன உறுதியை இழக்கச் செய்கிறார். இதன் விளைவாக, பிரதிக்யா சக்தி மற்றும் கேசரின் மகன் சமரைப் பராமரிக்கத் தொடங்குகிறார். தாக்கூர் குடும்பத்தின் சொத்தை அபகரிக்க விரும்பும் மென்காவை, சக்தி திருமணம் செய்து கொள்கிறார். அபிமன்யு சிங் யாதவ், சஜ்ஜன் சிங்கின் சட்டவிரோத மகன் என்ற விசயம் வெளிப்பட்டு தனது உரிமைகளை கோரி, குடும்பத்திற்கு எதிராக திட்டமிடத் தொடங்கினார்.
பிரதிக்யாவும் கிருஷ்ணாவும் சமரை அதிகாரப்பூர்வமாக தத்தெடுக்கிறார். பிரதிக்யா கர்ப்பமாகி, ஒரு பெண் குழந்தையைப் பெற்றெடுத்து, முழு குடும்பமும் கொண்டாடுகிறது.
தழுவல்கள்
இது மராத்தியில் ஸ்டார் பிரவாவில் தேவயானி என மறு ஆக்கம் செய்யப்பட்டது. இது தெலுங்கில் ஸ்டார் மாவில் பவித்ரா என்ற பெயரில் மொழியாக்கம் செய்யப்பட்டது.
வெளியீட்டு பணி
தொடரின் தொடக்கத்திற்கு முன், டிசம்பர் 2009 இல், மும்பையில் உள்ள நாரிமன் பாயிண்ட்டில் மேரி பிரதிக்யா என்ற பிரச்சாரம் செய்யப்பட்டது. அதில் முன்னணி கதாப்பத்திரமான பூஜா கர், 500 பெண்களுடன் இணைந்து பெண்களைப் பகடி செய்வதற்கு எதிராக மனிதச் சங்கிலி விழிப்புணார்வு ஏற்படுத்தினர்.
விமர்சகர்கள்
நவம்பர் 2010 இல், டெக்கான் ஹெரால்ட், "பெண்களைப் பகடி செய்வதற்கு எதிரான கதைக்களம் கொண்ட இந்த நாடகம் ஸட்டர் பிளசில் பல சாதனைகளைப் படைத்துள்ளது. தற்போது இருக்கும் சூழ்நிலைகளில் ஒரு பெண் தனது குடும்பத்தினர், மற்றும் சுற்றத்தார்களால் அவமானப் படுவதையும், சுய மரியாதையினை இழப்பவர்கள் எனும் கதைக்குப் பதிலாக எவ்வாறு சுயமாக முன்னேறுகிறார் என்பதனை விளக்குவதாக இது உள்ளது" என நேர்மறையான விமர்சனம் தந்தது.
சான்றுகள்
பகுப்பு:2012 இல் நிறைவடைந்த இந்தியத் தொலைக்காட்சி நிகழ்ச்சிகள் பகுப்பு:ஸ்டார் பிளஸ் தொலைக்காட்சி நிகழ்ச்சிகள் பகுப்பு:2009 இல் தொடங்கிய இந்தியத் தொலைக்காட்சி நிகழ்ச்சிகள் பகுப்பு:இந்தியத் தொலைக்காட்சி நாடகங்கள் பகுப்பு:பெண்கள் வன்முறைக்கு எதிரான இந்தித் தொடர்கள்
நீடித்த நவீன கரும்பு சாகுபடி
நீடித்த நவீன கரும்பு சாகுபடி என்பது நவீன கரும்பு சாகுபடி முறையில் விளைச்சலை அதிகப்படுத்தும் உத்திகளோடு, தண்ணீர் சேமிப்பு குறித்தும் முக்கியத்துவம் அளிக்கப்பட்டும் முறையாகும்.
உசாத்துணை
பகுப்பு:வேளாண்மை பகுப்பு:கரும்பு
உத்தம அளவு மக்கள் தொகை கோட்பாடு
'''உத்தம அளவுக்கோட்பாடு: '''மக்கட் தொகையில் ஏற்படும் மாற்றங்களுக்கும் அதன் விளைவாக தலா வருமானத்தில் ஏற்படும் மாற்றங்களுக்கும்மிடையே உள்ளத் தொடர்பினை உத்தம அளவுக்கோட்பாடு வெளிப்படுத்துகிறது. நவீன பொருளியலறிஞர்களான சிட்விக், கேனன்,டால்டன் மற்றும் ராபின்ஸ் போன்றவர்கள் இக்கோட்பாட்டை ஆதரித்தார்கள்.'''
''வரைவிலக்கணமும் பொருளும்: இயற்கை வளங்கள்,மூலதனப் பொருட்களினிருப்பு,மற்றும் தொழில் நுட்ப நிலை ஆகியவற்றிற்கேற்ற சிறந்த மக்கட் தொகையே உத்தம அளவு மக்கள் தொகை எனலாம். இந்த மக்கட்தொகை அளவில் தலா உற்பத்தி (உண்மையான தலா வருமானம்) உச்சத்தில் இருக்கும்.
வேறு வகையாகக் கூறினால், 'தலா உற்பத்தி உச்சத்தில் இருக்கும்  நிலையில்  உள்ள  மக்கட் தொகையே உத்தம அளவு மக்கள் தொகை எனலாம். உத்தம அளவைவிட மக்கட்தொகை குறைவாக இருப்பின் அது மக்கள் தொகை குறைவாக உள்ள நாடு எனவும்,அதிகமாக இருந்தால், அது மிகை மக்கள் தொகை கொண்ட நாடு எனவும் அழைக்கலாம்.
விளக்கம்: ஒரு நாட்டில் இயற்கை வளங்களும், மூலதன கருவிகளும், தொழில் நுட்பநிலை ஆகியவை மாறாமல் நிலையாக இருப்பதாகக் கொள்வோம். இவ்வளங்களோடு ஒப்பிட மக்கள் தொகை சிறியதாக இருக்கும் என்போம். மக்கட்தொகை அதிகரிக்குமானால், நாட்டில் தொழிலாளர்களும் அதிகரிப்பர்.மேற்கூறிய நிலையான வளங்களுடன் கூடுதலான தொழிலாளர்கள் சேர தலா உற்பத்தி அதிகரிக்கும். ஆரம்ப கட்டத்தில், சிறப்பு தேர்ச்சி காரணமாகவும், இயற்கை வளங்களை செம்மையாகப் பயன்படுத்துவதாலும்  தலா உற்பத்தி வேகமாக அதிகரிக்கும். தொடர்ந்து மக்கள் தொகை அதிகரித்தால், அனைத்து வளங்களும் முழுமையாகப் பயன்படுத்தப்பட்ட ஒரு நிலை உருவாகும். அப்பொழுது தலா வருமானம் உச்சத்தில் இருக்கும். இந்த அளவினையே உத்தம அளவு மக்கட்தொகை என்கிறோம்.
இதைவிட அதிகமாக மக்கட்த்தொகை அதிகரித்தால் அந்நாடு மிகை மக்கட் தொகை கொண்ட நாடாகக் கருதப்படும்.மேலும் தலா உற்பத்தி குறையத் தொடங்கும். வளங்கலோடு ஒப்பிட அதிக தொழிலாளர்கள் இருப்பது தெரியும். கொடுக்கப்பட்ட வளங்கள் மற்றும் மூலதனப் பொருட்கள் அதிக தொழிலாளர்களிடையே பகிர்ந்து கொள்ளும் போது தனியொருவர்க்கு கிடைக்கும் மூலப்பொருளின் அளவு குறையும். ஆகவே சராசரி உற்பத்தி குறையும். தலா உற்பத்தியின் அளவு குறையும்பொழுது, தலா வருமானம், மக்களின் வாழ்க்கைத் தரம் முதலியனவும் குறையும். மிகை மக்கட்தொகையானது, குறைவான வாழ்க்கைத் தரம், மறைமுக வேலையின்மை, உணவுப் பற்றாக்குறை ஆகியவற்றிற்கு வழி வகுக்கும். குறைவான மக்கட் தொகை, மிகை மக்கட் தொகை இரண்டுமே குறைபாடுகளைக் கொண்டாதாகும். தலா உற்பத்தி உச்ச நிலையில் உள்ள உத்தம அளவு மக்கட்தொகையே ஒரு நாட்டிற்கு மிகச் சிறந்த மக்கட்தொகையாகும். பகுப்பு:மக்கள் தொகையியல்
இந்திய அரசின் வருவாய்த் துறை
இந்திய அரசின் வருவாய்த் துறை, இந்திய அரசின் நிதி அமைச்சகத்தின் கீழ் செயல்படும் துறைகளில் ஒன்றாகும். இத்துறையின் அமைச்சராக நிர்மலா சீதாராமன் 31 மே 2019 முதல் செயல்படுகிறார். வருவாய்த் துறையின் செயலாளராக மூத்த இந்திய ஆட்சிப் பணி அதிகாரி உள்ளார். இதன் தலைமையிடம் புது தில்லியில் உள்ளது. வருவாய்த் துறையின் கீழ் மத்திய நேரடி வரிகள் வாரியம், மத்திய மறைமுக வரிகள் மற்றும் சுங்க வாரியம், வருமான வரி விசாரணை தலைமை இயக்குநரகம், அமலாக்க இயக்குனரகம், மத்திய பொருளாதார புலனாய்வு பணியகம் மற்றும் நிதி சார்ந்த பல்வேறு துறைகள் செயல்படுகிறது.
நிர்வாகம்
வருவாய்த் துறையின் தலைமையகம் நேரடி வரிகள் வாரியம் மற்றும் மத்திய மறைமுக வரிகள் மற்றும் சுங்க வாரியம் ஆகியவற்றின் பணிகளை ஒருங்கிணைக்கிறது. இந்திய முத்திரைச் சட்டம் 1899 (யூனியன் அதிகார வரம்பிற்குள் வரும் அளவிற்கு) தொடர்பான விஷயங்களைக் கவனிக்கிறது. மத்திய விற்பனை வரிச் சட்டம் 1956, போதைப்பொருள் மருந்துகள் மற்றும் மனநோய் பொருள்கள் சட்டம் 1985 (NDPSA), கடத்தல்காரர்கள் மற்றும் அந்நியச் செலாவணி கையாளுபவர்கள் (சொத்து பறிமுதல்) சட்டம் 1976 (SAFEM (FOP) A), அந்நியச் செலாவணி மேலாண்மைச் சட்டம் (FEMA1999) ), பணமோசடி தடுப்புச் சட்டம், 2002 மற்றும் அந்நியச் செலாவணி பாதுகாப்பு மற்றும் கடத்தல் நடவடிக்கைகள் தடுப்புச் சட்டம், 1974 (COFEPOSA), மற்றும் துறையின் பின்வரும் இணைக்கப்பட்ட/கீழ்நிலை அலுவலகங்கள் தொடர்பான விஷயங்களை மேற்பார்வையிடுகிறது.
துறையின் செயல்பாடுகள்
வருவாய்த் துறையின் செயல்பாடுகள் மற்றும் கட்டமைப்புகளுக்கு பின்வரும் துறைகள் முக்கிய பொறுப்பு வகிக்கிறது.
மேற்கோள்கள்
பகுப்பு:இந்திய அரசு அமைப்புகள் பகுப்பு:இந்திய நிதி அமைச்சகம்
சு. நடராஜா
சுப்பிரமணியம் நடராஜா (Subramaniam Nadarajah, இறப்பு: 12 பெப்ரவரி 1988) இலங்கைத் தமிழ் வழக்கறிஞரும், அரசியல்வாதியும், இலங்கை செனட் சபை உறுப்பினரும் ஆவார்.
மின்னணு வாக்குப்பதிவு இயந்திரம்
thumb|இந்தியாவில் பயன்படுத்தப்படும் மின்னணு வாக்குப்பதிவு இயந்திரம் மின்ணணு வாக்குப்பதிவு இயந்திரம் (Electronic voting machine) சில நாடுகளில் தேர்தல்களின் போது வாக்காளர்களின் வாக்கைப் பதிவு செய்ய நடைமுறையில் இருக்கும் கருவியாகும். பதிவான தகவல்களைச் சேமித்து வேட்பாளரும் பெற்ற வாக்குகளின் எண்ணிக்கையை வெளிக்காட்டும் இயந்திரமாகும். தற்போது இந்தியா, பிரேசில் ஐக்கிய அமெரிக்கா போன்ற நாடுகளில் மின்னணு வாக்குப்பதிவு இயந்திரங்கள் பயன்படுத்தப்படுகின்றன.
சு. நடராஜா
1981 ஆம் ஆண்டில் மாவட்ட அபிவிருத்தி சபைகள் உருவாக்கப்பட்ட போது யாழ்ப்பாண மாவட்ட அபிவிருத்தி சபைக்குத் தலைவராகத் தேர்ந்தெடுக்கப்பட்டார். மாவட்ட சபைக்கு "கதிரைகளும் மேசைகளும் வாங்குவதற்குக்கூட" தமக்கு அதிகாரம் தரப்படவில்லை எனக் கூறி தனது பதவியை இவர் 1983 ஆம் ஆண்டில் துறந்தார்.
மின்னணு வாக்குப்பதிவு இயந்திரம்
இந்தியாவில் மின்னணு வாக்குப்பதிவு இயந்திரத்தின் வரலாறு
சுதந்திரத்திற்கு பின் இந்தியாவில் ஓட்டுச் சீட்டு முறையிலேயே, தேர்தல் நடைமுறைகள் நடத்தப்பட்டு வந்தன. பின்பு தொழிற்நுட்ப வளர்ச்சியின் காரணமாக மின்னணு ஓட்டுப்பதிவு இயந்திரங்கள் பயன் பட்டுக்கு வந்தன. இந்திய தேர்தலில் ஓட்டுச் சீட்டுகள் பயன்படுத்துவதில் எற்படும் சிக்கல்களையும் கால விரயம், பண விரயம் ஆகியவற்றைத் குறைக்கவும், நவீன தொழில் நுட்பங்களைப் பயன்படுத்தி தேர்தல் சீர்திருத்தங்களை மேற்கொள்ளும் நடவடிக்கையாகவும் மின்னணு ஓட்டுப்பதிவு இயந்திரத்தை பயன்படுத்த தேர்தல் ஆணையம் திட்டமிட்டது. இதை அறிமுகப்படுத்தும் முன் சம்பத், இந்திரேசன், ராவ் கசர் பாதா ஆகியோரைக் கொண்ட தொழில்நுட்ப குழுவின் கருத்து கேட்கப்பட்டது. அக்குழு ஒருமனதாக பரிந்துரை செய்த பிறகே, மின்னணு ஓட்டுப்பதிவு இயந்திரத்தை பயன்படுத்த தேர்தல் ஆணையம் முடிவு செய்தது. அங்கீகரிக்கப்பட்ட அரசியல் கட்சிகளுடனும் ஆலோசிக்கப்பட்டது. கேரளாவில் 1982ம் ஆண்டு நடந்த பரூர் இடைத்தேர்தலின் போது, சோதனை முயற்சியாக 50 ஓட்டுச் சாவடிகளில் மின்னணு ஓட்டுப்பதிவு இயந்திரம் பயன்படுத்தப்பட்டது. 2004ம் ஆண்டு பொதுத் தேர்தலில் நாடு முழுவதும் 10 லட்சத்து 75 ஆயிரம் மின்னணு ஓட்டுப்பதிவு இயந்திரங்கள் பயன்படுத்தப்பட்டன. மத்திய அரசு நிறுவனங்களான பாரத் மின்னணு நிறுவனம், இந்திய மின்னணு கழகம் ஆகியவை இந்த மின்னணு ஓட்டுப்பதிவு இயந் திரங்களை தயாரித்து தேர்தல் ஆணையத்துக்கு வழங்குகி வருகின்றன.
சு. நடராஜா
மேற்கோள்கள்
பகுப்பு:1988 இறப்புகள் பகுப்பு:இலங்கைத் தமிழ்க் காங்கிரசுக் கட்சி அரசியல்வாதிகள் பகுப்பு:இலங்கை செனட் சபை உறுப்பினர்கள் பகுப்பு:இலங்கையில் கொலை செய்யப்பட்ட அரசியல்வாதிகள் பகுப்பு:யாழ்ப்பாணத்து நபர்கள் பகுப்பு:இலங்கைத் தமிழ் வழக்கறிஞர்கள் பகுப்பு:இலங்கைத் தமிழ் அரசியல்வாதிகள் பகுப்பு:தமிழர் விடுதலைக் கூட்டணி அரசியல்வாதிகள் பகுப்பு:இலங்கையின் வட மாகாண நபர்கள்
மின்னணு வாக்குப்பதிவு இயந்திரம்
பயன்பாடு
மின்னணு ஓட்டுப்பதிவு இயந்திரத்தால், ஒரு ஓட்டுச் சாவடிக்கு மிகக்குறைவான அளவு ஓட்டுச்சீட்டுகளே தேவைப்படுவதால், காகிதம் மற்றும் அச்சிடும் செலவு வெகுவாகக் குறைந்தது. 1996ம் ஆண்டு பொதுத் தேர்தலில் 8,800 டன்னும், 1999ம் ஆண்டு பொதுத் தேர்தலுக்கு 7,700 டன்னும் காகிதம் பயன்பாடு குறைக்கப்பட்டது.
உபயோகிக்கும் முறை
இந்த இயந்திரம், கட்டுப் பாட்டு கருவி், ஓட்டுப்பதிவு கருவி என இரு பகுதிகளைக் கொண்டது. கட்டுப்பாட்டு கருவி மூன்றாவது வாக்குப்பதிவு அலுவலர் இருக்கும் இடத்திலும், ஓட்டுப்பதிவு கருவி வாக்காளர் ஓட்டளிக்கும் மறைவான இடத்திலும் இருக்கும். இந்த இரு கருவிகளும் பத்து மீட்டர் நீளமுள்ள மின்னிணைப்பு வடம் (கேபிள்) மூலம் இணைக்கப்பட்டிருக்கும். ஒரு வாக்காளர் வேட்பாளருக்கான பொத்தானை அழுத்தியதும், அந்த வேட்பாளருக்கான ஓட்டுப்பதிவாகி விடும். அதன்பின் கட்டுப்பாட்டு பிரிவிலுள்ள ஓட்டு பொத்தானை மூன்றாவது வாக்குப்பதிவு அலுவலர் மீண்டும் அழுத்தினால் தான், இயந்திரம் அடுத்த ஓட்டை பதிவு செய்யத்தயாராகும். இயந்திரத்தின் சாவி பதிவு செய்யப்படும்போது, தேதியும், நேரமும் பதிவாகி விடும். ஓட்டுப்பதிவு முடிந்ததும், மூடுவதற்கான பொத்தானை அழுத்திவிட்டால் இயந்திரம் எந்த புள்ளிவிவரத்தையும் ஏற்காது. மொத்தம் என்ற பொத்தானை அழுத்தினால், அதுவரை பதிவான ஓட்டுகளின் எண்ணிக்கையை காட்டும். இதை 17-ஏ படிவத்தில் உள்ள வாக்காளர் பதிவு புத்தகத்துடன் ஒப்பிட்டு பார்த்துக் கொள்ளலாம்.
சிறப்பு அம்சங்கள்
ஓட்டுப்பதிவின் போது இயந்திரத்தில் கோளாறு ஏற்பட்டால், அதற்கு பதில் புதிய இயந்திரத்தை அப்பகுதிக்கான மண்டல அதிகாரி பொருத்துவார். பழுதான இயந்திரத்தில் பதிவான ஓட்டுக்கள் அதன் 'மெமரி'யில் அப்படியே இருக்கும் என்பதால், முதலில் இருந்து ஓட்டுப்பதிவை நடத்த வேண்டியதில்லை. இந்த இயந்திரம் ஒரு நிமிடத்திற்கு ஐந்து ஓட்டுகளுக்கு மேல் பதிவு செய்யாது. யாராவது ஓட்டுச் சாவடியை கைப்பற்ற முயன்றால், தலைமை அலுவலர் 'முடிவு' பொத்தானை அழுத்தி ஓட்டுப்பதிவை நிறுத்திவிட முடியும். பார்லிமென்ட், சட்டசபை இரண்டிற்கும் ஒரே நேரத்தில் தேர்தல் நடந்தால், இரண்டிற்கும் தனித்தனி இயந்திரம் பயன்படுத்தப்படும். 'முடிவு' பகுதி முத்திரையிடப்படா விட்டால், ஒரு குறிப்பிட்ட ஓட்டுச் சாவடியின் முடிவுகளை குறிப்பிட்ட நாளில் ஓட்டு எண்ணும் மையத்திற்கு எடுத்துச் செல்லும் முன்னரே தெரிந்து கொள்ள இயலும். இதனால், முத்திரை இடப் பட்ட பட்டையிலோ, காகித்திலோ தேர்தல் அதிகாரி மைய தலைவரின் முத்திரைகளுடன், வேட்பாளர் அல்லது அவரது பிரதிநிதி கையொப்பம் இடுமாறு கேட்டுக் கொள்ளப்படுவார். ஓட்டு எண்ணும் மையத்தில், 'முடிவு' பொத்தானை அழுத்தியதும், அதன் திரையில்அந்த சாவடியில் பதிவான மொத்த ஓட்டுகள், ஒவ்வொரு வேட்பாளருக்கும் கிடைத்துள்ள ஓட்டுகள் வரிசையாக தோன்றும். ஓட்டு எண்ணும் மைய அலுவலர்களை தவிர, வேட்பாளர்களின் பிரதிநிதிகளும் இதை குறித்துக் கொள்வர். ஒவ்வொரு சுற்றின் முடிவிலும், அந்தச் சுற்றின் முடிவுகளும், மொத்த கூட்டுத் தொகையும் அறிவிக்கப்படும். சுற்று அடிப்படையிலான முடிவுகளை மொத்தமாக கூட்டி, இறுதி முடிவு அறிவிக்கப்படும்.
சர்ச்சைகளை
இந்தியாவில் சில அரசியல் கட்சிகள் இம்முறையை மாற்ற வேண்டும் என்று தேர்தல் ஆணையத்திற்கு கோரிக்கை வைத்துள்ளன. அதை தேர்தல் ஆணையம் ஏற்க மறுத்து வருகின்றது. முறைகேடுகளுக்கு வழிவகுப்பதை நிருபிக்கும் நிலையில் அதை சரி செய்ய தயாராக இருக்கிறது என்று அறிவித்துள்ளது. எந்த அரசியல் கட்சியும் வாக்குப்பதிவு இயந்திரத்தில் முறைகேடுகள் செய்யமுடியும் என்று நிருபிக்கவில்லை.
வெளி இணைப்புகள்
பகுப்பு:தேர்தல் பகுப்பு:கருவிகள்
பிஞ்சூர்
பிஞ்சூர் (Pinjore) இந்தியாவின் அரியானா மாநிலத்தின் பஞ்சகுலா மாவட்டத்தில் உள்ள நகரம் ஆகும். பிஞ்சூர் நகரம், சண்டிகரிலிருந்து கால்கா செல்லும் பாதையில், கடல் மட்டத்திலிருந்து 1,800 அடி உயரத்தில் உள்ளது. சண்டிகரிலிருந்து பிஞ்சூர் நகரம் 20 கிமீ தொலைவில் உள்ளது.
பிஞ்சூரில் 17ம் நூற்றாண்டில் நிறுவப்பட்ட பிஞ்சூர் தோட்டத்தால், இந்நகரம் புகழ் பெற்றது இந்நகரத்தில் இந்துஸ்தான் மெசின் டூல்ஸ் நிறுவனத்தின் ஒரு அலகு செயல்படுகிறது.
மக்கள்தொகை பரம்பல்
2011ம் ஆண்டின் இந்திய மக்கள்தொகை கணக்கெடுப்பின்படி, பிஞ்சூர் நகரத்தின் மொத்த மக்கள்தொகை 35,912 ஆகும். இந்நகரத்தில் 7,752 வீடுகள் உள்ளது. ஆறு வயதிற்குட்பட்ட குழந்தைகள் 4,190 (11.67%) ஆக உள்ளனர். பாலின விகிதம் ஆயிரம் ஆண்களுக்கு 875 பெண்கள் வீதம் உள்ளனர். சராசரி எழுத்தறிவு  89.64 %  ஆகவுள்ளது. பிஞ்சூர் நகராட்சி மன்றம், 15 உறுப்பினர்களைக் கொண்டது. Pinjore Population Census 2011
பிஞ்சூர் மக்கள்தொகையில் இந்துக்கள் 85.39%; சீக்கியர்கள் 10.45%; இசுலாமியர்கள் 3.14%, கிறித்தவர்கள் 0.79%, மற்றவர்கள் 0.24% ஆகவும் உள்ளனர்.
தட்பவெப்பம்
மலைப்பகுதி என்பதால் பிஞ்சூர் நகரத்தின் சராசரி தட்பவெப்பம், கோடை மற்றும் குளிர்காலங்களில் 35 முதல் 18 பாகை செல்சியசு வெப்பம் நிலவுகிறது. சூலை, ஆகஸ்டு மற்றும் செப்டம்பர் மாதங்களில் பருவமழை பொழிகிறது.
பிஞ்சூர் தோட்டம்
பிஞ்சூரில் அமைந்துள்ள இத்தோட்டம் மொகலாயர் தோட்டக் கலைக்கு எடுத்துக்காட்டாக விளங்குகிறது. நூறு ஏக்கர் பரப்பளவு கொண்ட பிஞ்சூர் தோட்டம் பாட்டியாலா அரச குல மன்னர்களால் மறுசீரமைக்கப்பட்டது. இத்தோட்டம் காலை ஏழு மணி முதல் இரவு பத்து மணி வரை பார்வையாளர்களுக்காகத் திறந்து வைக்கப்படுகிறது.
இத்தோட்டம் சண்டிகரிலிருந்து 22 கிமீ தொலைவில் அம்பாலா - சிம்லா நெடுஞ்சாலையில் பிஞ்சூர் கிராமத்தில் அமைந்துள்ளது.
17-ஆம் நூற்றாண்டில் மொகலாயப் பேரரசர் அவுரங்கசீப்பால் ஆதரித்து வளர்க்கப்பட்ட நவாப் பிதாய் கான்  என்ற வல்லுனரால் இத்தோட்டம் வடிவமைக்கப்பட்டது.
பாட்டியாலா நாட்டின் மன்னராக  இருந்த  யதவீந்திர சிங்   நினைவைப் போற்றும் விதமாக, பாழாகிப் போயிருந்த பிஞ்சூர் தோட்டத்தை சீரமைத்து யதவீந்திர தோட்டம் எனப் பெயர் மாற்றம் செய்யப்பட்டது.
சாலைப்போக்குவரத்து
தில்லியிலிருந்து 269 கிமீ தொலைவில் உள்ள பிஞ்சூருக்கு சோனிபட் புறவழிச்சாலை வழியாக அடையலாம். சண்டிகரிலிருந்து பிஞ்சூர் 20 கிமீ தொலைவில் உள்ளது.
தொடருந்து
தில்லி - சண்டிகர் - கல்கா செல்லும் இருப்புப் பாதை, கால்கா தொடருந்து நிலையம் வழியாக செல்கிறது. கல்கா தொடருந்து நிலையத்திலிருந்து பிஞ்சூர் 5 கிமீ தொலைவில் உள்ளது.
வெளி இணைப்புகள்
பகுப்பு:அரியானா மாநிலத்திலுள்ள ஊர்களும் நகரங்களும்
சோடியம் தயோ ஆண்டிமோனியேட்டு
சோடியம் தயோ ஆண்டிமோனியேட்டு (Sodium thioantimoniate) என்பது Na3SbS4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இச்சேர்மத்தின் ஒன்பது நீரேற்று வடிவம் சிகிலிப்பெசு உப்பு என்ற பெயரால் அறியப்படுகிறது. 1799-1867 காலத்தைச் சேர்ந்த கே.எப். சிகிலிப்பெ என்பவர் இந்த உப்பைக் கண்டறிந்தார். சல்போ உப்புகளுக்கு இவை எடுத்துக்காட்டுகளாகும். கனிம வேதியியல் பண்பறி பகுப்பாய்வுகளில் இவை ஒருகாலத்தில் இன உருவாக்கிகளாக கவனத்தை ஈர்த்தன.
கட்டமைப்பு
நீரேறிய இவ்வுப்பு நான்முக SbS43− எதிர்மின் அயனியையும் (rSb-S = 2.33 Å), நீரேறிய சோடியம் நேர்மின் அயனிகளையும் கொண்டுள்ளது. அமோனியம் மற்றும் பொட்டாசியம் உள்ளிட்ட வேறுபட்ட நேர்மின் அயனிகள் தொடர்புள்ள உப்புகளாக அறியப்படுகின்றன. நான்முக சோடியம் மற்றும் ஆண்டிமனி தளங்கள் கொண்ட பலபடியாக நீரற்ற உப்பு அறியப்படுகிறது.
தயாரிப்பு
ஆண்டிமனி டிரைசல்பைடும் தனிமநிலை கந்தகம் மற்றும் ஒரு நீரிய சல்பைடு மூலம் ஆகியன வினைபுரிவதால் சோடியம் தயோ ஆண்டிமோனியேட்டு உருவாகிறது.
கந்தகத்தை சோடியம் ஐதராக்சைடுடன் சேர்த்து வெப்ப வினைக்கு உட்படுத்தி வினைக்குத் தேவையான சல்பைடை மறைமுகமாகவும் உற்பத்தி செய்து கொள்ள இயலும்.
மற்றொரு தயாரிப்பு முறையில் 16 பங்கு சோடியம் சல்பேட்டு, 4-5 பங்கு மரக்கரி, 13 பங்கு ஆண்டிமனி சல்பைடு ஆகியன சேர்ந்த கலவை ஒடுக்க வினைக்கு உட்படுத்தப்படுகின்றன. உருவாகும் உருகலை தண்ணிருடன் சேர்த்து பிரித்தெடுத்து நான்கு பங்கு கந்தகம் சேர்த்து சூடுபடுத்துகிறார்கள். கரைசலை ஆவியாக்கும்போது சோடியம் தயோ ஆண்டிமோனியேட்டு படிகமாகிறது. பெரிய நான்முகியான இது நீரில் கரைகிறது. நீரற்ற உப்பை எளிதாகச் சூடுபடுத்தி உருக்க முடியும். நீரேறிய நிலையில் ஈரக்காற்றில் சிவப்பு படலம் உருவாகிறது. தேவையான ஆண்டிமனி(III) சல்பைடு நேரடியாக ஆண்டிமனி(III) சேர்மம் ஒன்றுடன் சல்பைடு மூலங்கள் ஒன்றைச் சேர்த்து சுடுபடுத்தி வழக்கமான தயாரிப்பு முறையில் தயாரித்துக் கொள்ளப்படுகிறது.
வினைகள்
நீரேற்று வடிவம் தண்ணீரில் கரைந்து நான்முக SbS43− அயனியைத் தருகிறது. உப்பை அமிலமாக்கல் வினையின் மூலம் குயின்சல்பைடு ஆண்டிமனியாக மாற்றலாம்.
மேற்கோள்கள்
பகுப்பு:சோடியம் சேர்மங்கள் பகுப்பு:ஆண்டிமனி சேர்மங்கள் பகுப்பு:சல்பைடுகள்
யுன் வாங்
யுன் வாங் (பிறப்பு 1964) ஒரு கவிஞரும் மற்றும் அண்டவியலாளரும் ஆவார். அவர் முதலில் சீனாவின் குய்சோ மாகாணத்தில் யுன்யிக்கு அருகிலுள்ள ஒரு சிறிய நகரமான காவோபிங்கைச் சேர்ந்தவர். thumb|கவிஞரும் அண்டவியலாளருமான யுன் வாங்.
வானியற்பியலில் தொழில்முறைப் பணி
பெய்ஜிங்கில் உள்ள சிங்குவா பல்கலைக்கழகத்தில் இயற்பியலில் இளங்கலை பட்டம் பெற்ற யுன் வாங், அதன் பிறகு அமெரிக்காவிற்கு வந்து தனது முதுகலைப் பட்டத்தையும் (கார்னகி மெலன் பல்கலைக்கழகத்தில் இயற்பியலில் முனைவர் பட்டத்தையும்ம் பெற்றார். கலிஃபோர்னியா தொழில்நுட்ப நிறுவனத்தில் 2015 முதல் மூத்த ஆராய்ச்சியாளரும் , ஓக்லகோமா பல்கலைக்கழகத்தின் இயற்பியல், வானியல் துறையில் 2017 வரை பேராசிரியருமாக இருந்துள்ளார். இவர் , 100 க்கும் மேற்பட்ட பரிந்துரைக்கப்பட்ட ஆவணங்களை வெளியிட்டுள்ளார் - மிக  அண்மையில்  புடவியில் இருண்ட ஆற்றலை ஆராய்வதில் சிறப்புப் புலமை பெற்றவர். மீவிண்மீன் வெடிப்பு, விண்மீன் செந்பெயர்வு ஆய்வுகளிலும் அண்டவியலில்  அண்ட நுண்ணலைப் பின்னணியின் சமச்சீரின்மை, அண்டவியல் அளவுருக்களின் அளவீடுகள் போன்ற ஆய்வுகளிலும் ஈடுபட்டுவருகிறார்.
யுன் வாங் நாசா - DOE அமைப்பின் கூட்டு இருண்ட ஆற்றல் திட்டப்பணிக்கும் (JEDEM) திறமைமிகு கூட்டு இருண்ட ஆற்றல் புலனாய்வுக்குமான (JEDI)  திட்டக் கருத்துப் படிமத்தை  வரையறுத்து,  இருண்ட ஆற்றலை ஆராய்வதற்கான எதிர்கால ஆய்வுகளை மேம்படுத்துவதற்கான உத்திகளை உருவாக்கியுள்ளார்  மேலும்,  இவர் JEDI இன் முதன்மை ஆய்வாளராக பணியாற்றினார். புதுமையான கருவிகள் மூலம் அடையக்கூடிய அசாதாரண செயல்திறன் மற்றும் இருண்ட ஆற்றலை ஆராய மூன்று தற்சார்புக் கண்காணிப்பு முறைகளை ( பால்வெளிக் கொத்தாக்கம், மென்விள்லையாக்கம், மீவிண்மீன் வெடிப்பு ஆகியவற்றை) இணைப்பதன் சிறந்த அறிவியல் நன்மைகளை ஜேடிஐ / ஜேடிஇஎம் திட்டக் கருத்துப் படிமம் விளக்குகிறது. இருண்ட ஆற்றலை ஆராய்வதற்கான விண்வெளி பயணங்களின் வடிவமைப்பில் ஜேடிஐ கணிசமான தாக்கத்தை விளைவித்துள்ளது.
யுன் வாங் 2012 இல் அமெரிக்க இயற்பியல் கழகத்தின்  ஆய்வுறுப்பினராக, பின்வரும் மேற்கோளுடன் தேர்ந்தெடுக்கப்பட்டார், : "இருண்ட ஆற்றல் ஆராய்ச்சியில் தனது தலைமை வகித்தலுக்காக, குறிப்பாக அண்டவியல் தரவை பகுப்பாய்வு செய்வதற்கும் விளக்குவதற்கும் ஒரு வலுவான, நிலையான கட்டமைப்பை உருவாக்கி, இருண்ட ஆற்றலில் படிமத் தற்சார்புள்ள கட்டுப்பாடுகளை வைப்பதிலும் இருண்ட ஆற்றலை ஆய்வு செய்ய திட்டமிடப்பட்ட விண்வெளி பயணங்களின் அறிவியல் வருவாயை மேம்படுத்தும்  உகப்பாக்கத்திலும் செய்த பணிகளுக்காக" ( http://www.aps.org/programs/honors/fellowships/archive-all.cfm?initial=W&year=2012&unit_id=DAP&institution= இலிருந்து)
யூன் வாங் ஜூலை 1,1923 அன்று தொடங்கப்பட்ட எசாவின் யூக்ளிட் திட்ட நிறுவனர் ஆவார். யூக்ளிட் கூட்டமைப்பான யூக்ளிடின் பால்வெளிக் கொத்தாக்கம் அறிவியல் பணிக்குழுவின் இரண்டு முதன்மை அறிவியல் பணிக்குழுக்களில் ஒன்றை அவர் இணைந்து வழிநடத்தியுள்ளார். நாசாவின் நான்சி கிரேசு உரோமன் விண்வெளித் தொலைநோக்கிக்கான விண்மீன் தொகுப்பு அறிவியலை வாங் வழிநடத்தியுள்ளார், இது அக்டோபர் 2026 இல் ஏவப்படும் என்று எதிர்பார்க்கப்படுகிறது. இருண்ட புடவி மருமத்தை ஒளிரச் செய்வதில் உரோமன் யூக்ளிட் திட்டத்துடன் மிகவும் ஒருங்கிணைந்தவர் காண்க,https://www. jpl. nasa. gov/news/nasas - roman - and - esas - euclid - will - team - up - to - investment - dark - energy.
அவரது தொழில்நுட்பத் தனிவரைவு " இருள் ஆற்றல் " (ஐ. எஸ். பி. என் ) 2010 இல் வைலி வெளியீட்டகத்தால் வெளியிடப்பட்டது.
அவரது ஆறு மிக மேற்கோள் காட்டப்பட்ட அண்மைய ஆவணங்கள் பின்வருமாறு ((இன்ஸ்பைர் - கெப் சான்றுகளுடன்):
வெளி இணைப்புகள்
பகுப்பு:1964 பிறப்புகள் பகுப்பு:வாழும் நபர்கள் பகுப்பு:அமெரிக்கப் பெண் இயற்பியலாளர்கள் பகுப்பு:அமெரிக்க அண்டவியலாளர்கள் பகுப்பு:பெண் அண்டவியலாளர்கள் பகுப்பு:பெண் வானியற்பியலாளர்கள் பகுப்பு:பெண் வானியலாளர்கள்
கும்பகோணம் வரம்தரும் மாரியம்மன் கோயில்
கும்பகோணம் வரம்தரும் மாரியம்மன் கோயில் தமிழ்நாட்டில் தஞ்சாவூர் மாவட்டம், கும்பகோணம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சிறுப்பிட்டி
சிறுப்பிட்டி, இலங்கையின் யாழ்ப்பாண மாவட்டத்தில் வலிகாமம் கிழக்குப் பிரதேச செயலாளர் பிரிவுக்குள் அடங்கியுள்ள ஒரு ஊராகும். யாழ்ப்பாணம்-பருத்தித்துறை வீதியில் நீர்வேலிக்கும், புத்தூருக்கும் இடையில் அமைந்துள்ள இந்த ஊர் யாழ்ப்பாணத்தில் இருந்து ஏறத்தாழ 14 கிமீ தொலைவில் உள்ளது. இவ்வூர், சிறுப்பிட்டி வடக்கு, சிறுப்பிட்டி தெற்கு, சிறுப்பிட்டி மேற்கு, சிறுப்பிட்டி கிழக்கு, சிறுப்பிட்டி மத்தி என ஐந்து பிரிவுகளாகப் பிரிக்கப்பட்டுள்ளது. இவ்வூரைச் சுற்றி புத்தூர், அச்செழு, ஈவினை, நீர்வேலி ஆகிய ஊர்கள் உள்ளன.
நிறுவனங்கள்
சிறுப்பிட்டியில் சிறுப்பிட்டி இந்து தமிழ்க் கலவன் பாடசாலை, சிறுப்பிட்டி அரசாங்க தமிழ்க் கலவன் பாடசாலை என இரண்டு அரசாங்கப் பாடசாலைகள் உள்ளன.
சிறுப்பிட்டி வடக்கு இலுப்பையடி அம்மன் கோயில், சிறுப்பிட்டி மேற்கு ஞானவைரவர் ஆலயம், செல்லப்பிள்ளையார் கோயில், காத்தவராயன் கோயில் என்பன இவ்வூரில் உள்ள கோயில்களுட் சில.
இவற்றையும் பார்க்கவும்
பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
பிரஞ்சி நாராயணன் கோயில், புகுதா
பிரஞ்சி நாராயணன் சூரியனார் கோயில் (Biranchi Narayan Sun Temple) விரஞ்சி நாராயணன் அல்லது மரத்தாலான கொனார்க் என்றழைக்கப்படும் இது ஓர் இந்துக் கோவிலாகும். ஒடிசாவின் கஞ்சாம் மாவட்டத்தில் புகுதா என்ற இடத்தில் அமைந்துள்ளது. புகழ்பெற்ற கொனார்க் சூரியக் கோயிலுக்குப் பிறகு ஒடிசாவில் கட்டப்பட்ட இரண்டாவது சூரியக் கோயிலாகும்.
கட்டுமானம்
இந்தக் கோயில் 1790 ஆம் ஆண்டில் மன்னர் சிறீகர பஞ்சதேவனால் புதுப்பிக்கப்பட்டது.. இந்த கோவிலில் சூரியனின் சிலை கருப்பு முகுனி கல்லால் (கிரானைட்) ஆனது. கி.பி 450 முதல் 75 வரை காம்சாட் இராச்சியமான கும்சாவில் கெண்டுபாதருக்கு அருகிலுள்ள மாலதி மலைகளில் மால்டிகார் கோட்டை கட்டப்பட்டது. ஆனால் காலப்போக்கில் கோட்டை அழிக்கப்பட்டது. இடிபாடுகளில் புதைக்கப்பட்ட கோயிலில் தலைமை தெய்வத்தின் திருவோவியம் பின்னர் மீட்கப்பட்டு கோவிலில் நிறுவப்பட்டது. ஏழு குதிரைகளால் இயக்கப்படும் ஒரு தேர் அதன் இடது பக்கத்தில் ஒரு சக்கரத்துடன், அருணன் தேரின் ஓட்டுநராக இருப்பது போல உள்ளது
கோயிலின் கூரை 46 தூண்களின் உதவியுடன் கட்டப்பட்டுள்ளது. அளவைப் பொறுத்தவரை, 16 நெடுவரிசைகள் பெரியவை, 32 நெடுவரிசைகள் சிறியவை. கோயிலின் கூரையில் அழகான மர வேலைப்பாடுகள் உள்ளன. கோனார்க்கில் உள்ள சூரியக் கோயில் கிழக்கு நோக்கியும், புகுதாவில் உள்ள பிராஞ்சி நாராயண் கோயில் மேற்கு நோக்கியும் உள்ளது. ஆகையால், உதயமாகும் சூரியனின் முதல் கதிர்கள் கோனர்க் கோயிலின் சிலை மீது விழுகின்றன. அதே நேரத்தில் அஸ்தமனம் செய்யும் சூரியனின் கதிர்கள் பிரஞ்சி நாராயணனின் சிலையின் கால்களைத் தொடுகின்றன. ।
மர கோனர்க்
மன்னனின் விருப்பப்படி, கோயிலின் பிரதான சிலை மரத்தால் செய்யப்பட்டது. இன்று இருக்கும் கல் சிற்பம் அந்த மர சிலையிலிருந்து உருவானது என்பது புராணக்கதை. ஒரு சில தூண்கள் மற்றும் தளங்களைத் தவிர, கோயிலின் எஞ்சிய பகுதி மரத்தினால் ஆனது. இந்த கோயில் அதன் அழகிய செதுக்கல்களுக்கும், சுவர்களில் அழகான செதுக்கல்களுக்கும் பிரபலமானது. கோயிலின் சுவர்களில் இராமாயணத்தில் சீதை சுயமாக விவரித்த படங்கள், இராமரின் கைகளால் வாலியை கொலை செய்தல், சீதையைக் கடத்தியது, கடலுக்கு மேல் குரங்குகள் இராணுவ பாலம் அமைத்தல், இராம-ராவணன் போர் ஆகியவை உள்ளன. மற்றொரு படம் இராமரும் லட்சுமணனும் போர்வீரர்களை வாழ்த்துவதை சித்தரிக்கிறது. கோயிலின் மேற்கு பக்கத்தில் கிருஷ்ணலீலாவின் அழகான படம் உள்ளது. வடக்கு பக்க சுவரில் பகவான் ஜெகந்நாதர் தேர் சவாரி ஒரு படம் உள்ளது. ।
சுற்றுலாவும் பராமரிப்பும்
மரத்தினால் செய்யப்பட்ட பிரஞ்சி நாராயணன் கோயிலை சுற்றுலா தலமாக ஒடிசா மாநில அரசின் சுற்றுலாத்துறை அறிவித்துள்ளது. கோயிலை பராமரிப்பதற்கான நிதி பற்றாக்குறை, சேதமடைந்த செதுக்கல்களை சரிசெய்ய இயலாமை மற்றும் கோயிலின் இணைப்பு ஆகியவை கோயிலின் இருப்புக்கு ஆபத்தை விளைவிக்கும் பல காரணிகளாகும். ।
வெளி இணைப்புகள்
பகுப்பு:இந்துக் கோயில்கள் பகுப்பு:சூரியக் கோயில்கள் பகுப்பு:ஒரிசாக் கோயில்கள்
காண்டலீசா ரைஸ்
காண்டலீசா ரைஸ் (Condoleezza Rice, பிறப்பு: நவம்பர் 14, 1954) ஐக்கிய அமெரிக்காவின் 66வது அரசு செயலாளர் ஆவார். 2005 முதல் 2009 வரை இப்பதவியில் அமெரிக்காவின் வெளியுறவுத் துறை பொறுப்பு வகித்தவர். இவருக்கு முன்பு இப்பதவியில் இருந்த கோலின் பவலுக்கு அடுத்த படி அமெரிக்க வரலாற்றில் இரண்டாம் கருப்பின நாட்டுச் செயலாளர் ஆவார். ஜார்ஜ் புஷ் அரசில் சேர்ப்புக்கு முன் ஸ்டான்ஃபர்ட் பல்கலைக்கழகத்தில் அரசியல் அறிவியல் பேராசிரியராகப் பணியாற்றினார்.
பகுப்பு:ஆபிரிக்க அமெரிக்க அரசியல்வாதிகள் பகுப்பு:1954 பிறப்புகள் பகுப்பு:வாழும் நபர்கள் பகுப்பு:அமெரிக்கப் பெண் எழுத்தாளர்கள் பகுப்பு:இருபதாம் நூற்றாண்டு அமெரிக்க எழுத்தாளர்கள் பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
சபாக் பெர்ணம் மாவட்டம்
இந்த மாவட்டத்திற்கு வடக்கில் பேராக் மாநிலம்; கிழக்கில் உலு சிலாங்கூர் மாவட்டம்; தெற்கில் கோலா சிலாங்கூர் மாவட்டம்; மேற்கில் மலாக்கா நீரிணை ஆகியவை உள்ளன.
சபாக் பெர்ணம் மாவட்டத்தின் முக்கிய நகரங்கள்: சபாக்; சுங்கை பெசார்; செகிஞ்சான். இந்த மாவட்டத்தின் முக்கிய நகரம் சபாக் பெர்ணம் நகரம் ஆகும்.
பொது
சபாக் பெர்ணம் மாவட்டம், சிலாங்கூர் மாநிலத்தின் நெல் விளையும் கேந்திரப் பகுதி. அந்த வகையில் சபாக் பெர்ணம் மாவட்டத்தின் முக்கியப் பொருளாதார நடவடிக்கை விவசாயம். இந்த மாவட்டம் சிலாங்கூரின் அதி மேற்குப் பகுதியில் உள்ள மாவட்டம். மலேசியத் தலைநகர் கோலாலம்பூரில் இருந்து 100 கி.மீ. தொலைவில் அமைந்து உள்ளது.
நிர்வாகப் பகுதிகள்
சபாக் பெர்ணம் மாவட்டம், சபாக் பெர்ணம் நகராட்சி மன்றத்தால் நிர்வாகம் செய்யப் படுகிறது.
சிலாங்கூர் மாநிலச் சட்டமன்றம்
சிலாங்கூர் மாநிலச் சட்டமன்றத்தில் கோலா சிலாங்கூர் மாவட்டத்தின் பிரதிநிதிகள்; 2018-ஆம் ஆண்டு; மலேசியாவின் தேர்தல் ஆணையம் (Suruhanjaya Pilihan Raya Malaysia - Election Commission of Malaysia) வெளியிட்ட பொதுத் தேர்தல் முடிவுகள்.
சபாக் பெர்ணம் மாவட்டத்தில் உள்ள தமிழ்ப்பள்ளிகள்
சபாக் பெர்ணம் மாவட்டத்தில் 2 தமிழ்ப்பள்ளிகள் உள்ளன. 157 மாணவர்கள் பயில்கிறார்கள். 22 ஆசிரியர்கள் பணியாற்றுகிறார்கள்.
வெளி இணைப்புகள்
பகுப்பு:சிலாங்கூரின் மாவட்டங்கள்‎
கிராம சபைக் கூட்டம்
கிராம சபை கூட்டம், இந்தியக் குடியரசு நாள் (26, சனவரி), தொழிலாளர் நாள் (1, மே), இந்திய விடுதலை நாள், (15, ஆகஸ்டு) காந்தி ஜெயந்தி (2, அக்டோபர்), உலக நீர் நாள் (மார்ச் 22) மற்றும் உள்ளாட்சி நாள் (நவம்பர் 1)  ஆகிய ஆறு சிறப்பு நாட்களின் போது, தமிழ்நாட்டின் அனைத்து கிராம ஊராட்சி மன்றத் தலைவர்களால் கூட்டப்படுகிறது.
இந்தக் கிராம சபைக் கூட்டத்தில், ஊராட்சி மன்ற நிர்வாகத்தில் வெளிப்படைத்தன்மையையும், பொறுப்புணர்வை ஊக்குவித்தல், வளர்ச்சித் திட்டங்களை திட்டமிடுதல் மற்றும் செயல்படுத்தப்படுதல் மற்றும் பயனாளிகளின் விருப்பத்தின்படி பொதுமக்களின் பங்களிப்பை மேம்படுத்துதல் மற்றும் சமூக தணிக்கைக்கு வழி வகுத்தலே கிராம சபைக் கூட்டதின் நோக்கமாகும். கிராம மக்களின் கையிலிருக்கும் அதிகாரம், கிராம சபைக் கூட்ட நடவடிக்கைகள் ஆகும்.
கிராம சபைக் கூட்டத்தில், தங்கள் கிராமங்களில் அரசு மதுக்கடைகள் நடத்துவதை தடை செய்து தீர்மானம் இயற்றினால், அக்கிராமங்களில் அரசு மதுக்கடைக்களை திறக்கக் கூடாது என சென்னை உயர் நீதிமன்றம் உத்தரவிட்டுள்ளது.
கோரம்
கிராமச் சபைக் கூட்டத்தின் கோரம் (கூட்டத்தில் கலந்து கொள்ள வேண்டிய குறைந்த பட்ச வாக்காளர்கள்), ஊராட்சி மன்றத்தின் மொத்த வாக்காளர்களில் 10% வாக்காளர்களாக இருக்க வேண்டும். அல்லது ஊராட்சி மன்றத்தின் மக்கள் தொகை ஏற்றவாறு கோரம் இருந்தால் கிராம சபைக் கூட்டம் நடத்தலாம்.
கிராம சபைக் கூட்டத்தில் குறைந்த பட்ச உறுப்பினர்கள் கலந்து கொள்ளாத போது, நடத்தப்படும் கிராம சபைக் கூட்டத்தின் தீர்மானங்கள் சட்டப்படி செல்லுபடியாகாது.
நாவூறு
நாவூறு என்பது இந்து சமயத்தில் வழக்கில் உள்ள நம்பிக்கையாகும். நாவூறு என்பதற்கு ஈழத்து மொழி அகராதியில் "நாத்தோஷம்" என்றே விளக்கப்படுகின்றது. வளமான ஒருவரை கண்டு வியந்து சொல்லப்படுகின்ற சொல்லால் ஊறு விளையலாம் என அஞ்சுகின்றனர். அதனால் நாவூறு கழிக்கும் சடங்குகளை செய்கின்றனர்.
பாதிப்புகள்
வளமான ஒருவரைக் கண்டு பொறாமையால் இவ்வளவு நல்ல வாழ்வு வாழ்கின்றாரே என யாரேனும் வியந்தால் நாவூறு ஏற்படுகிறது. இதனால் பாதிக்கப்பட்டவர்களின் குடும்பத்தில், தொடர்ந்து பிரச்சினைகள், தடைகள், சோகம், பிரிவு, நஷ்டம், பொருள் இழப்பு, வரவுக்கு மீறிய செலவு, ஒரு பிரச்சினை தீருவதற்குள் அடுத்த பிரச்சினை, பெண்களுக்கு உடல் சோர்வு, மனச்சோர்வு, இல்லாத ஒன்றை கற்பனை செய்து பயப்படுதல், கணவன் -மனைவி இடையே காரணம் இல்லாத பிரச்சினைகள், சந்தேகங்கள், உறவினர்களுடன் பகை, வெளியே சொல்ல முடியாத கஷ்டம், வெளியில் இருந்து பார்ப்பவர்களுக்கு கண்டறிய முடியாத கஷ்டம் இருக்கும். சுப நிகழ்வுகளில் தடை, மருத்துவச் செலவு, உணவை பார்த்தால் வெறுப்பு, சாப்பிட பிடிக்காமல் போவது, எல்லோரிடமும் எரிந்து விழுவது, கெட்ட கனவுகள், தூக்கமின்மை, அடிக்கடி கொட்டாவி விடுவது, எதிர்மறை எண்ணங்கள் போன்றவை உண்டாகும்.
சொல்லிலக்கணம்
நா+ ஊறு = நாவூறு
குலேஸ்தான் ருஸ்தம் பில்லிமோரியா
குலேஸ்தான் ருஸ்தம் பில்லிமோரியா (Gulestan Rustom Billimoria) ஒரு இந்திய பரோபகாரர், சமூக சேவகர், எழுத்தாளர் மற்றும் ஓவியர் ஆவார், மும்பையின் சிறப்புத் தேவை குழந்தைகளுக்கான தனது சேவைகளுக்காக மிகவும் பிரபலமானவர். இவர் 1957 இல் மும்பையின் ஷெரிப்பாக பணியாற்றினார் 1922 முதல் 1937 வரை மும்பையின் அலெக்ஸாண்ட்ரா பெண்கள் ஆங்கில நிறுவனத்தில் பெண் கண்காணிப்பாளராக இருந்தார்.
குலேஸ்தான் ஜே. பதுர்ஜியாகப் பிறந்த பில்லிமோரியா, கிர்டன் உயர்நிலைப் பள்ளியில் பள்ளிப் படிப்பையும், மும்பை செயின்ட் சேவியர் கல்லூரியில் கல்லூரிப் படிப்பையும் பயின்றார், அந்த காலகட்டத்தில் இவர் மும்பை பல்கலைக்கழகத்தில் இரண்டு முறை உறுப்பினராகவும் பல்கலைக்கழக செனட் உறுப்பினராகவும் இருந்தார். இந்தியன் ரெட் கிராஸ் சொசைட்டியின் பெல்-ஏர் மருத்துவமனையின் நிறுவனர் மற்றும் பத்ம பூசண் பெற்றவருமான ருஸ்டோம்ஜி போமன்ஜி பில்லிமோரியாவுடன் திருமணமான பிறகு, இவர் மருத்துவமனையின் செயல்பாடுகளின் நிர்வாகத்தை ஏற்றுக்கொண்டார். பின்னர், மகாராஷ்டிரா மாநில மகளிர் கவுன்சிலின் மும்பையில் உள்ள சவேரா சிறப்புப் பள்ளி குலேஸ்தான் மற்றும் பில்லிமோரியா பள்ளி, மனநலம் மற்றும் உடல் ஊனமுற்ற குழந்தைகளுக்கான நிறுவனத்தைக் கண்டறிய உதவினார்.
பில்லிமோரியா ஒரு பிரபலமான ஓவியர் மற்றும் அவரது ஓவியங்களில் ஒன்று மும்பையில் உள்ள பிரின்ஸ் ஆஃப் வேல்ஸ் அருங்காட்சியகத்தில் (இன்றைய சத்ரபதி சிவாஜி மகாராஜ் வாஸ்து சங்க்ரஹாலயா) வைக்கப்பட்டுள்ளது. சிறப்புத் தேவையுடைய குழந்தைகள் குறித்தும் பல கட்டுரைகளை எழுதியுள்ளார். இந்திய அரசாங்கம் 1972ஆம் ஆண்டில் அவருக்கு மூன்றாவது உயரிய குடிமகன் விருதான பத்ம பூசண் விருதை வழங்கியது. குலேஸ்தான் மற்றும் ருஸ்டோம் பில்லிமோரியா எண்டோவ்மென்ட் லெக்சர் என்பது அவரது நினைவாக ஆண்டுதோறும் நடத்தப்படும் நிகழ்ச்சியாகும்.
வெளி இணைப்புகள்
பகுப்பு:இந்தியப் பெண் ஓவியர்கள் பகுப்பு:இறந்த ஆண்டு குறிப்பிடப்படவில்லை பகுப்பு:இந்தியப் புரவலர்கள் பகுப்பு:சமூக சேவகர்கள் பகுப்பு:பத்ம பூசண் விருது பெற்றவர்கள்
வில்லியம் திப்ட்டு
வில்லியம் ஜி. திப்ட்டு (William G. Tifft)அரிசோனா பல்கலைக்கழகத்தில் ஒரு வானியலாளர் ஆவார். அவரது முதன்மை ஆர்வங்கள் பால்வெளிகளின் மீக்கொத்துகளிலும்  செம்பெயர்ச்சி அளவீட்டிலும் இருந்தன. முதல் செம்பெயர்ச்சி ஆய்வுகளின் வளர்ச்சியில்  இவர் செல்வாக்கு செலுத்தினார், மேலும் முன்மொழியப்பட்ட நிலவுத் தளத்தில் நடத்தப்பட்ட  குழுவுள்ள விண்வெளி வானியல் குழுவின் தொடக்கநிலை ஆதரவாளராக இருந்தார். ஓய்வுபெற்ற பிறகு, இயற்பியல், அண்டவியல் (SASTPC)  நேர ஆய்வுக்கான அறிவியல் கழகத்தின் முதன்மை  அறிவியலாளராக இருந்தார்.
ஆர்வர்டு பல்கலைக்கழகத்தில் வானியலில் இளங்களைப். பட்டமும், கலிபோர்னியா தொழில்நுட்ப நிறுவனத்தில் வானியலில்  முனைவர் பட்டமும் பெற்றார்.
செம்பெயர்ச்சி அளவீட்டாக்கம்
அருகிலுள்ள பால்வெளிகளின்  நோக்கீடு அடிப்படையில், விண்மீன்தளங்களின்  செம்பெயர்ச்சிகள்  ஒரு  எண்கணத்தின் பெருக்கிகளாக முன்னுரிமை கொடுத்து அளிக்கப்படுகின்றன என்று திப்ட்டு முன்மொழிந்தார். செம்பெயர்ச்சி அளவீடு குறித்த இந்த கண்டுபிடிப்புகள் முதலில் 1976 ஆம், 1977 ஆம் ஆண்டுகளில் வானியற்பியல்  இதழில் வெளியிடப்பட்டன. முதலில் முன்மொழியப்பட்டபோது கருத்துக்கள் சர்ச்சைக்குரியவையாக இருந்தன - ஆஸ்ட்ரோபிசிகல் வானியற்பியல் இதழின் ஆசிரியர்கள் ஒரு கட்டுரையில் ஒரு குறிப்பைச் சேர்த்தனர், அவை பகுப்பாய்வில் பிழைகளைக் கண்டுபிடிக்கவோ பகுப்பாய்வை  ஏற்கவோ முடியாது என்று கூறின.
அதைத் தொடர்ந்து திப்ட்டும் காக்கும் ஒரு கோட்பாட்டை முன்வைத்து அளவீட்டை விளக்க முயன்றனர். திப்ட்டின் முடிவுகளை மார்ட்டின் குரோசுடேல் ஆதரித்தார், அவர் புள்ளியியல் முறையில் குறிப்பிடத்தக்கதாகவும் , முழு வானத்திலும் பின்னர் நேப்பியர், குத்ரி மீதும் ஒரே மாதிரியாகவும் இருப்பதாகக் கூறினார். இந்த முடிவுகளின் தொடக்கநிலை வெளியீட்டிலிருந்து, திப்ட்டின் கண்டுபிடிப்புகள் ஆல்டன் ஆர்ப் போன்ற மற்றவர்களால்  பெருவெடிப்புக் கோட்பாட்டிற்கு மாற்று விளக்கத்தை வழங்க பயன்படுத்தப்பட்டுள்ளன , இது புடவி விரிவடைந்து வருவதால்  பால்வெளிகள் செம்பெயர்ச்சி அடைகின்றன என்று கூறுகிறது. இருப்பினும் அவை பரவலான ஏற்பைப் பெறவில்லை, இப்போது  இது பெரும்பாலான வானியலாளர்களால்  மறுக்கப்பட்டுள்ளது. 1993 ஆம் ஆண்டில் பெயர்பெற்ற அறிவியல் இதழான டிஸ்கவர் இதழுக்கு நேர்காணல் செய்தபோது, புடவி விரிவடையவில்லை என்று நான் கூறவில்லை என்று திப்ட்டு கூறியுள்ளார்.
மேற்கோள்கள்
பகுப்பு:ஆர்வர்டு பல்கலைக்கழக முன்னாள் மாணவர்கள் பகுப்பு:அமெரிக்க அண்டவியலாளர்கள் பகுப்பு:அண்டவியலாளர்கள்
சிவிங்கிப் பூனை
சிவிங்கிப் பூனை அல்லது சிவிங்கி (ஆங்கிலம்: Lynx) என்பது ஒரு நடுத்தர அளவுள்ள காட்டுப் பூனையாகும். இதில் நான்கு இனங்கள் உள்ளன. இவை புவியின் வட பகுதியில் குறிப்பாக வட அமெரிக்கா, கனடா, ஐரோப்பா போன்ற பகுதிகளில் வாழ்கிறது. இந்தியாவில் சம்மு காசுமீர் பகுதியில் அரிதாகக் காணப்படுகிறது.
மேற்கோள்கள்
பகுப்பு:பூனைப் பேரினம் பகுப்பு:பூனைகள்
நகர மண்டபம், கோயம்புத்தூர்
<templatestyles src="Module:Infobox/styles.css"> நகர மண்டபம், டவுன்ஹால் எனவும் அறியப்படுகிறது. இது இந்தியாவின் தமிழ்நாட்டில் உள்ள கோயம்புத்தூர் நகரின் முக்கிய பகுதியாகும். இது ஒப்பனகார வீதி, ராஜா வீதி, உக்கடம், வெரைட்டி ஹால் சாலை மற்றும் என்.எச். சாலை போன்ற இடங்களைக் கொண்ட நகரத்தின் மிகப்பெரிய மற்றும் பெரிய வணிக மையமாகும். கோயம்புத்தூரில் உள்ள விக்டோரியா நகர மண்டபத்தில் இருந்து இந்த பகுதிக்கு அதன் பெயர் வந்தது. இது நகரின் மையத்தில் அமைந்துள்ளது.
புவியியல்
டவுன்ஹால் கோயம்புத்தூர் பன்னாட்டு வானூர்தி நிலையத்திலிருந்து சுமார் 11 கி.மீ.லும், நகர தொடருந்து நிலையத்திலிருந்து 1 கி.மீ.லும், கோயம்புத்தூர் வடக்கு தொடருந்து நிலையத்திலிருந்து 4 கி.மீ.லும், காந்திபுரம் மத்திய பேருந்து நிலையத்திலிருந்து 3 கி.மீ.லும், கோயம்புத்தூர் ஒருங்கிணைந்த பேருந்து நிலையத்திலிருந்து 10 கி.மீ.லும் போத்தனூர் தொடருந்து நிலையத்திலிருந்து 8 கி.மீ.லும் அமைந்துள்ளது. டவுன்ஹால் அதன் எல்லைகளை காந்திபுரம், ராமநாதபுரம், செல்வபுரம், காந்திபுரம் கரும்புகடை, ஆர்.எஸ்.புரம் மற்றும் உப்பிலிபாளையம் ஆகியவற்றுடன் பகிர்ந்து கொள்கிறது.
உள்கட்டமைப்பு
கோவை மாநகராட்சி அலுவலகம் டவுன்ஹாலில் விக்டோரியா நகர மண்டப கட்டடத்தில் உள்ளது. போக்குவரத்து நெரிசலை குறைக்க, உக்கடத்தில், ரூ. 265 கோடி மதிப்பில், மேம்பாலம் கட்டப்பட்டு வருகிறது.
போக்குவரத்து
டவுன் ஹாலில் இருந்து காந்திபுரம் மத்திய பேருந்து நிலையம் 3 கிமீ தொலைவிலும் உக்கடம் பேருந்து முனையம் 1 கி.மீ. தொலைவிலும் அமைந்துள்ளது. தென்னக இரயில்வேயின் முக்கியமான தொடருந்து நிலையங்களில் ஒன்றான கோயம்புத்தூர் சந்திப்பு இங்கு அமைந்துள்ளது.
கடையில் பொருட்கள் வாங்குதல்
டவுன்ஹாலில் உள்ள இரண்டு முக்கிய ஷாப்பிங் இடங்கள் பெரிய கடை வீதி மற்றும் ஒப்பனகார வீதி.
கோவில்கள்
நகரின் காவல் தெய்வமான கோனியம்மன் கோயில் நகர மண்டபத்திற்கு அருகில் அமைந்துள்ளது.
அரசியல்
நகர மண்டபம் என்பது கோயம்புத்தூர் தெற்கு சட்டமன்றத் தொகுதி மற்றும் கோயம்புத்தூர் மக்களவைத் தொகுதி ஆகியவற்றின் ஒரு பகுதியாகும்.